На основу чл. 64. и 79. Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

о изменама и допунама Уредбе о стањима у служби професионалних војних лица и о унапређивању официра и подофицира

Члан 1.

У Уредби о стањима у служби професионалних војних лица и о унапређивању официра и подофицира („Службени гласник РС”, број 28/19), у члану 21. став 3, члану 22. ст. 1. до 4, члану 23. став 2. и члану 45. став 1. тачка 2) реч: „капетанˮ у одређеном падежу замењује се речима: „капетан прве класеˮ у одговарајућем падежу, а речи: „поручник фрегатеˮ у одређеном падежу замењују се речима: „поручник бојног бродаˮ у одговарајућем падежу.

Члан 2.

У члану 8. став 3. брише се.

Члан 3.

У члану 12. после става 1. додају се ст. 2. и 3, који гласе:

„Изузетно, старешина надлежан за одлучивање о стањима у служби може, на образложени предлог непосредно потчињеног старешине, официру, односно подофициру који је постављен на формацијско место непосредно нижег чина на основу тачке 4) овог члана, продужити време задржавања на том формацијском месту и дуже од годину дана.

Акт о постављењу на формацијско место непосредно нижег чина из става 2. овог члана доноси се пре истека периода из става 1. тачка 4) овог члана.ˮ

Члан 4.

У члану 21. став 4. речи: „четири годинеˮ замењују се речима: „пет годинаˮ.

Члан 5.

У члану 22. став 3. тачка 1) после речи: „војношколској установиˮ запета и речи: „осим за официре санитетске, ветеринарске, верске, музичке, метеоролошке и навигацијске и грађевинске службе, који имају завршен одговарајући облик стручног усавршавања у својој службиˮ бришу се.

Тачка 3) мења се и гласи:

„3) да је дужност за коју је формацијом одређен најмање чин капетана или капетана прве класе, односно поручника фрегате или поручника бојног брода обављао непрекидно две године;ˮ.

У ст. 4. и 5. реч: „поручникˮ у одређеном падежу замењује се речју: „капетанˮ у одговарајућем падежу, а речи: „поручник корветеˮ замењују се речима: „поручник фрегатеˮ у одговарајућем падежу.

Члан 6.

У члану 25. тачка 3) брише се.

Члан 7.

У члану 45. после става 3. додаје се став 4, који гласи:

„Официру, односно подофициру који је примљен у професионалну војну службу на неодређено време, за унапређење у непосредно виши чин рачуна се и време проведено у чину који је имао у статусу официра, односно подофицира на одређено време.ˮ

Члан 8.

У члану 54. у ставу 4. после речи: „подофицирˮ, додају се запета и речи: „по правилуˮ.

После става 4. додаје се став 5, који гласи:

„У случају да официр, односно подофицир из става 4. овог члана не буде унапређен у виши чин са даном испуњења услова за унапређење, старешина надлежан за унапређење унапредиће га са даном доношења акта о унапређењу.ˮ

Члан 9.

Акти о постављењима официра чина поручника, односно поручника корвете који су постављени на дужност за коју је формацијом одређен чин мајора, односно капетана корвете које су надлежне старешине, у складу са овлашћењима, донеле до почетка примене ове уредбе остају на снази до доношења других аката о постављењима.

Акти о постављењима официра чина капетана, односно поручника фрегате који су постављени на дужност за коју је формацијом одређен чин потпуковника, односно капетана фрегате које су надлежне старешине, у складу са овлашћењима, донеле до почетка примене ове уредбе остају на снази до доношења других аката о постављењима.

Акти о постављењима официра чина мајора, односно капетана корвете који су постављени на дужност за коју је формацијом одређен чин капетана, односно поручника фрегате које су надлежне старешине, у складу са овлашћењима, донеле до почетка примене ове уредбе остају на снази до доношења других аката о постављењима.

Члан 10.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-3402/2020

У Београду, 30. априла 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |